Polisieman oor wapen aangekla ná 13-jarige homself skiet | Maroela Media
Polisieman oor wapen aangekla ná 13-jarige homself skiet
Argieffoto bloot ter illustrasie. (Foto: Marcus Trapp/Pixabay)
'n Adjudant-offisier verbonde aan die direktoraat vir prioriteitsmisdaadondersoeke, beter bekend as die Valke, in Limpopo word aangekla van die nalatige bewaring van 'n vuurwapen nadat 'n 13-jarige familielid homself met die beampte se dienspistool doodgeskiet het.
Die voorval het Maandag omstreeks 16:30 in Thohoyandou plaasgevind nadat Phethani Kwinda sy oom se 9 mm-pistool in die hande gekry het. Die beampte het glo die vuurwapen in 'n slaapkamer laat lê.
Brig. Motlafela Mojapelo, woordvoerder van die polisie, sê dit is nog onduidelik of Phethani hom per ongeluk geskiet het, of sy eie lewe geneem het.
Die polisie doen 'n geregtelike doodsondersoek.
Lt.genl. Thembi Hadebe, provinsiale kommissaris van die polisie in Limpopo, het die voorval veroordeel en daarop gewys dat 'n vuurwapen slegs in 'n geslote kluis of 'n holster gehou mag word indien dit nie gebruik word nie.
"Daar sal dienooreenkomstig teen die lid opgetree word," sê Hadebe.
Onafhanklike owerheid gaan SA se sukkelende hawens regruk
R325 miljoen-ooreenkoms vir SA suurlemoene na China
Skryfnet: Kreatiewe skryfkuns vir skoliere
Hamilton lag steeds al die pad bank toe
Inperkings nie volhoubaar; IMF maan SA om begroting aan te pas
Ek glo meer as 90% van hulle het nie eers kluise nie.
Aangekla vir nalatige bewaring van vuurwapen? Dis moord die kind is oorlede en vir wat lê sy wapen rond?
Geen wonder die polisie verloor 28000 wapens nie
Totaal en al onbevoeg met geen sin vir antwoordelikheid nie. Nee heng man, sies!!!
Cele jou mafia stel jou elkke uur in die verleentheid,kry jy nie skaam nie??,dit is so duidelik dat jy niks beteken as polisie minister nie,en jy wil ons wapens wegvat??,kry jou siek huis eers in order………,net die ANC hou jou nog in jou pos ,glo my as die ANC val,dan val jy saam,ek verstoud my om te se dat enige ienand wat kan lees en skryf n beter "job"sal doen as jy en meer verstand het!!!!